

IV. évf. 15. szám **Nagyböjt 6. vasárnapja, Virágvasárnap** 2017. április 9.

**Nagyböjt- 2017**

***„Szítsd fel magadban Isten kegyelmét…” (2Tim 1,6)***

|  |  |  |  |
| --- | --- | --- | --- |
|  | **Olvass!** | ***Elmélkedj!*** | ***Cselekedj!*** |
| Április 10.Nagyhétfő | Iz 42,1-7;Jn 12,1-11. | Ez a néhány nap az igazi keresztény lelkigyakorlat. Olyan lélekkel kell készülnöm rá, mintha életem utolsó Húsvétját ünnepelném itt a földön. Félre kell tennem a legnemesebb ügyeket, legfontosabb feladatokat is, háttérbe szorítani az emberi szempontokat, és szememet Jézusra függeszteni. Így talán azt is észreveszem, amikor a kínzások közepette rám tekint, mint egykor Péterre, aki ettől a pillantástól újjászületett a bűnbánat könnyeiben. | Imádkozom, hogy a világban egyre többen nyíljanak meg Isten felé |
| Április 11.Nagykedd | Iz 49,1-6;Jn 13,21-33.36-38 | Jézus a bemártott falatot nyújtja Júdásnak. Ez a gesztus mintegy az utolsó figyelmeztetés, még egy végső lehetőség felkínálása. … Kifejezésre juttatja, hogy nem tehetetlen elszenvedője, hanem irányítója az eseményeknek: elfogatása, megkínzatása és halála csak akkor következik be, amikor „elérkezett az óra”. | Átelmélkedem a mai szentírásirészeket |
| Április 12.Nagyszerda | Iz 50,4-9a;Mt 26,14-25 | Jézus szívében egyszerre van fájdalom és öröm. Fájdalom, mert el kell hagynia ezt a világot, s azokat, akiket szeretett; mert még előbb azok fogják elhagyni őt; az emberi gonoszság és bűn miatt, amely mint zúgó örvény készül elnyelni őt. … Öröm, mert az Atya akaratához mindvégig hűséges maradt; mert együtt lehet azokkal, akik kitartottak mellette, s átadhatja nekik legnagyobb ajándékát, … mert bár küldetése látszólag kudarcot vallott, ezen az estén titokzatos, minden emberi elképzelést messze felülmúló módon kinyilatkoztathatja azt, amiért e világra jött. | Mai fohászom: Őáltala, Ővele, Őbenne |
| Április 13.Nagycsütörtök | Kiv 12,1-8.11-14;1Kor 11,23-26;Jn 13,1-15 | Nagycsütörtök olyan mélységesen megjelöli a Krisztus-hívő lelkét, érzésvilágát, de még a testét is, hogy ne is merjen vállalkozni senki se papságra, se szűzi életre, se házasságra anélkül, hogy bele ne merült volna a mai éjszakán megnyilatkozó misz­tikus sze­relembe, annak a titoknak végtelen gazdagságába, hogy Jézus szeretetének legnagyobb jelét adta. Az Úr vacsorájának bensőséges édessége és a véres haláltusa magánya összetartozik. Ez az igazi szeretet ára, s ha a szereteté, akkor az emberségé is. | Végigelmélkedem a szenvedéstörténetet |
| Április 14.Nagypéntek(szigorú böjti nap) | Iz 52,13-53,12;Zsid 4,14-16. 5,7-9;Jn 18,1-19,42 | Hittel felnézni a keresztre. A mai szent Evangélium, a János-passió és a szent kereszt leleplezése a Szentlélek műve, aki azt akarja, hogy hittel feltekintsek az Úr keresztjére: „Íme, a keresztnek fája, melyen a világ üdvössége függött, jöjjetek, imádjuk!” A leleplezett feszületnek ez a néma, hittel történő nézése, szemlélése az üdvösség forrása. | Felajánlom imáimat és böjtömet családtagjaimért és a bűnösökért, a világ üdvösségéért |
| Április 16.Nagyszombat | Ezen a napon a csend által szól hozzám az én Istenem, és Jézus sírban fekvésének képe, ikonja által... Jézus számára is volt üzenete az égből jövő csöndnek. Az Atya akkor szólt hozzá utoljára a földön, amikor Jézus lelke megrendült a szenvedések keserű árnyékától a templomudvaron, amikor Atyja nevének megdicsőülését kérte. És majd szól hozzá a most következő éjszaka a 2. zsoltár szavával, amely az örökkévalóság éneke az Atya és a Fiú között: „Én fiam vagy te, én ma szültelek téged” – és erre a szóra a sírban fekvő test megdicsőül: romolhatatlan, örökkévaló, átistenült test lesz. | Meglátogatom a Szentsírt, és imádkozom a keresztségre készülőkért és a katekumenekért |

HIRDETÉSEK

Bercelen a 4. csoport takarít. Köszönjük a Virágvasárnapi Virágkiállításra hozott virágokat.

2017.04.10. H 18:00 Szentmise a Galgagutai templomban, előtte gyóntatás

2017.04.11. K 18:00 Szentmise a Nógrádkövesdi Templomban, előtte gyóntatás

2017.04.12. Sz 18:00 Szentmise Berceli Temp. Sneider János, felesége Benedek Katalin, Szentségimádás

A Szent Három Napban mindennap 8:30-tól Lamentáció a Berceli Templomban

2017.04.13. Cs 10:00 Olajszentelési Szentmise a Váci Székesegyházban

 14:00 Passió Jelmezes főpróbája a Berceli Templomban

 16:00 Utolsó vacsora miséje a Galgagutai Templomban

Nagy- 16:00 Utolsó vacsora miséje a Becskei Templomban

csütörtök 17:00 Igeliturgia a Nógrádkövesdi Templomban

 18:00 Utolsó vacsora miséje a Berceli Templomban

 18:30 Igeliturgia a Szécsénkei Templomban

2017.04.14. P 10:30 Keresztút a berceli Fehér Kereszttől

Nagy- 11:00 Jákoti Kereszt újra állítása és újraszentelése

péntek 15:00 Nagypénteki szertartás a Nógrádkövesdi Templomban

**Szigorú** 15:00 Nagypénteki szertartás a Galgagutai Templomban

**böjt**!!! 17:00 Nagypénteki szertartás, Passió a Berceli Templomban

 18:00 Nagypénteki szertartás a Becskei Templomban

 19:00 Nagypénteki szertartás a Szécsénkei Templomban

2017.04.15.Sz 17:00 Húsvét vigíliája a Galgagutai Templomban

 18:00 Húsvét vigíliája a Becskei Templomban

 20:00 Húsvét vigíliája a Szécsénkei Templomban és a Nógrádkövesdi Templomban

 20:00 Húsvét vigíliája a Berceli Templomban

**2017.04.16. V 08:30 Szentmise a Berceli Templomban**

 **10:30 Szentmise a Galgagutai Templomban**

**Húsvét- 10:30 Igeliturgia a Becskei Templomban**

**vasárnap 12:00 Szentmise a Nógrádkövesdi Templomban**

 **12:00 Igeliturgia a Szécsénkei Templomban**

 **15:00 Igeliturgia a Vanyarci Templomban**

18:00 Húsvéti Batyus Bál a Berceli Művelődési Házban a berceli templomlépcső felújítására

2017.04.17.H 08:30 Szentmise a Berceli Templomban, utána locsolkodás

Húsvét- 10:30 Szentmise a Becskei Templomban, utána locsolkodás

hétfő 10:30 Igeliturgia a Galgagutai Templomban

 12:00 Igeliturgia a Szécsénkei Templomban és a Nógrádkövesdi Templomban

2017.04.22 Buszos kirándulás fiataloknak a Váci Ministráns találkozóra

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005